OpenLLM-France/wikimedia huggingface dataset:
# Zacky Vengeance

Zacky Vengeance (nascut com a Zachary James Baker, 11 de desembre de 1981, Califòrnia, EUA) és el guitarrista rítmic i corista de la banda de metalcore Avenged Sevenfold.
Zacky Vengeance toca la guitarra des que tenia tretze anys. Va aprendre a tocar l'instrument de manera autodidacta. Abans de formar Avenged Sevenfold juntament amb M. Shadows, ambdós a tocaven amb un grup punk anomenat MPA*, quan estaven a l'institut. És el propietari d'una línia de roba anomenada Vengeance University, la qual està disponible als Estats Units i Canadà tot i que d'aquí a poc estarà disponible en altres zones del món.
A l'institut, Vengeance era un jugador de beisbol amb molt de talent i assegura que si no estigués a Avenged Sevenfold hauria escollit ser jugador de beisbol. També practicava el skateboarding però ho va deixar per la seva vocació musical. Zacky és esquerrà, el contrari que Synyster Gates (guitarrista solista) el que fa que en els concerts es creï una imatge bastant simètrica molt visual. És de procedencia mig italiana mig alemanya. Té un germà que es diu Matt i una germana que es diu Zina. En aquest moment manté una relació amb Gena Paulhus. Té un gos que es diu Ichabod Vengeance. Té 5 piercings i un gran nombre de tatuatges entre els quals destaca el de la Verge Maria amb una mà d'un esquelet a causa del fet que va ser el primer que es va fer al braç. Té escrita la paraula Vengeance a l'esquena seguit del número 7.

## Enllaços externs

*Avenged Sevenfold *Avenged Sevenfold México
# Ugo Amaldi

Ugo Amaldi (Verona, 18 d'abril de 1875 - Roma, 11 de novembre de 1957) va ser un matemàtic italià.

## Vida i obra

Amaldi era fill d'un magistrat que va estar destinat a diverses ciutats italianes fins que va acabar la seva carrera com a fiscal general de Bolonya. A partir de 1894 va estudiar matemàtiques a la universitat d'aquesta ciutat, tenint com professors Cesare Arzelà, Federigo Enriques i, sobre tot, Salvatore Pincherle. Es va graduar el 1898 amb una tesi sobre la transformada de Laplace, dirigida per Pincherle.
Després d'uns anys fent de professor de secundària, va obtenir per concurs una plaça de professor extraordinari d'àlgebra i geometria analítica a la universitat de Càller. El 1906 va passar a ser professor titular de la universitat de Mòdena, en la qual romandrà fins al 1919, arribant a ser degà de la facultat de ciències. El 1919 passa a la universitat de Pàdua que deixa el 1924 per incorporar-se a la facultat d'arquitectura de Roma, com catedràtic d'anàlisi matemàtica i geometria analítica. El 1942 va passar a la facultat de ciències, de la que va ser degà els anys posteriors a la Segona Guerra Mundial. Es va retirar el 1950.
Amaldi va ser un hàbil escriptor de manuals de matemàtiques: el seus texts d'elements de geometria (escrit amb Enriques) i de mecànica (escrit amb Levi-Civita) van ser reeditats en nombroses ocasions. Però el seus treballs més originals sobre les àlgebres de Lie van ser completament ignorats, potser perquè ell es trobava a l'escola d'arquitectura i allunyat, per tant, dels cercles acadèmics més importants o potser per la seva pròpia modèstia.

## Referències

* ↑ Nastasi i Rogora, 2007, p. xix.
* ↑ Viola, 1957, p. 727.
* ↑ Nastasi i Rogora, 2007, p. xxi.
* ↑ Nastasi i Rogora, 2007, p. xxxv.
* ↑ Nastasi i Rogora, 2007, p. xxxvi.
* ↑ Rogora, 2012, p. 418.
* ↑ Rogora, 2012, p. 419.

## Bibliografia

* Nastasi, Pietro; Rogora, Enrico. Mon cher ami. Illustre professore (en italià). Edizioni Nuova Cultura, 2007. ISBN 978-88-613-4065-7.
* Rogora, Enrico. «Develoement of the Theory of Lie Groups in Bologna (1884-1900)». A: Salvatore Coen (ed.). Mathematicians in Bologna 1861–1960 (en anglès). Birkhäuser, 2012, p. 415-426. ISBN 978-3-0348-0227-7.
* Viola, Pietro «Necrologi - Ugo Amaldi» (en italià). Bolletino della Unione Matematica Italiana, Vol. 12, Num. 4, 1957, pàg. 727-730. ISSN: 0393-4713.

## Enllaços externs

* O'Connor, John J.; Robertson, Edmund F. «Ugo Amaldi» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Apollodorus (cràter)

Apollodorus és un cràter d'impacte de 41,5 km de diàmetre de Mercuri. Porta el nom de l'arquitecte de l'antiga Grècia Apol·lodor de Damasc (Ἀπολλόδωρος ὁ Δαμασκηνός), i el seu nom va ser aprovat per la Unió Astronòmica Internacional el 2008.
El seu aspecte inusual, amb canals foscos radials, va donar lloc a un sobrenom de «l'Aranya» pels científics abans que es va decidir el seu nom oficial. Apollodorus és a prop del centre de Pantheon Fossae, que és un sistema de grabens radials situats a la part interior de la conca Caloris. El sòl, la vora i les parets d'Apollodorus exposen un material de baixa reflectància (LRM, low reflectance material) excavat durant l'impacte de sota les planes volcàniques, que cobreixen la part central de la conca Caloris.
Actualment no se sap si va tenir un paper en la formació de les fosses o si la seva ubicació és simplement una coincidència, encara que els grabens no semblen tallar la vora del cràter, i les ejeccions d'impacte cobreixen els grabens, el que suggereix que Apollodorus és posterior al Pantheon Fossae. A més, el cràter està lleugerament (uns 40 km) desplaçat del centre exacte de la Pantheon Fossae.

## Referències

* 1 2 «Apollodorus». Gazetteer of Planetary Nomenclature. United States Geological Survey, 07-10-2016. [Consulta: 20 abril 2017].
* ↑ Staff «Scientists see Mercury in a new light». Science Daily, 28-02-2008 [Consulta: 7 abril 2008].
* 1 2 Watters, Thomas R.; Murchie, Scott L.; Robinson, Mark S.; Solomon, Sean C.; Denevi, Brett W.; André, Sarah L.; Head, James W. «Emplacement and tectonic deformation of smooth plains in the Caloris basin, Mercury». Earth and Planetary Science Letters, 285, 3–4, 2009, pàg. 309–319. Bibcode: 2009E&PSL.285..309W. DOI: 10.1016/j.epsl.2009.03.040.

## Vegeu també

* Llista de cràters de Mercuri
# Arthur

«Arthur» té aquests significats:
* Obres:
** Arthur, el solter d'or, pel·lícula estatunidenca dirigida per Steve Gordon, estrenada el 1981
** Arthur (pel·lícula de 2011)
* Toponímia:
** Arthur (Dakota del Nord)
** Arthur (Illinois)
** Arthur (Iowa)
** Arthur (Nebraska)
** Lake Arthur (Louisiana)
** Lake Arthur (Nou Mèxic)
** Port Arthur, diversos indrets
* Biografies:
** James Arthur (Middlesbrough, 1988), músic i cantant anglès
** Joseph Charles Arthur (1850 – 1942), botànic i micòleg estatunidenc
** Arthur Melo (1996), futbolista brasiler
Viccionari
# Arthroschista

Arthroschista és un gènere d'arnes de la família Crambidae.

## Taxonomia

* Arthroschista hilaris Walker, 1859
* Arthroschista tricoloralis (Pagenstecher, 1888)

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].
# Armstrong Cork Company

Armstrong Cork Company (el precedent d'Armstrong World Industries) està situat al carrer 2349 Railroad Street del veïnat de Strip District de Pittsburgh (Pennsilvània).
L'edifici va ser construït vora el 1901 i dissenyat per l'arquitecte Frederick J. Osterling. El 10 de maig de 2005 es va afegir al Registre Nacional de Llocs Històrics i el 2007, a la llista de monuments històrics de la Pittsburgh History and Landmarks Foundation.
Des del maig de 2007 l'edifici, anomenat The Cork Factory, s'ha reaprofitat per a apartaments loft.

## Referències

* 1 2 Historic Landmark Plaques 1968-2009 (en anglès). Pittsburgh, PA: Pittsburgh History & Landmarks Foundation, 2009, p. 27.
* ↑ «National Register of Historic Places Listings» (en anglès). National Park Service.

## Enllaços externs

* Lloc web oficial de The Cork Factory
# Armstrong (Missouri)

Armstrong és una població dels Estats Units a l'estat de Missouri. Segons el cens del 2000 tenia 287 habitants.

## Demografia

Segons el cens del 2000, Armstrong tenia 287 habitants, 115 habitatges, i 77 famílies. La densitat de població era de 131,9 habitants per km².
Dels 115 habitatges en un 32,2% hi vivien nens de menys de 18 anys, en un 47% hi vivien parelles casades, en un 13,9% dones solteres, i en un 33% no eren unitats familiars. En el 30,4% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,05.
Per edats la població es repartia de la següent manera: un 30% tenia menys de 18 anys, un 7% entre 18 i 24, un 25,4% entre 25 i 44, un 17,4% de 45 a 60 i un 20,2% 65 anys o més.
L'edat mediana era de 35 anys. Per cada 100 dones de 18 o més anys hi havia 91,4 homes.
La renda mediana per habitatge era de 24.167 $ i la renda mediana per família de 27.500 $. Els homes tenien una renda mediana de 19.250 $ mentre que les dones 25.000 $. La renda per capita de la població era de 13.055 $. Entorn del 9% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Armstrong». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Armstrong». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Armuña de Almanzora

Armuña de Almanzora és una localitat de la província d'Almeria, Andalusia. L'any 2006 tenia 321 habitants. La seva extensió superficial és de 8 km² i té una densitat de 40,1 hab/km². Les seves coordenades geogràfiques són 37° 21′ N, 2° 24′ O. Està situada a una altitud de 624 metres i a 116 kilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 339 | 330 | 324 | 322 | 327 | 327 | 303 | 310 | 322 | 321 |
# Arriba España (diari)

Arriba España va ser un diari espanyol editat a Pamplona durant la Dictadura franquista, dins de la premsa del Movimiento. El crit ¡Arriba España! era un lema patriòtic associat a la ideologia falangista.

## Història

Va ser publicat per primera vegada l'1 d'agost de 1936, a Pamplona, després de l'esclat de la Guerra Civil Espanyola. Va constituir l'òrgan de Falange Espanyola a Navarra, es va fundar després d'assaltar membres de Falange, durant els primers dies de la Guerra Civil, la seu del Partit Nacionalista Basc i requisar la rotativa que es trobava en aquest lloc, on el PNB editava el periòdic La Voz de Navarra. La direcció del nou diari va recaure en el clergue navarrès Fermín Izurdiaga, qui seria nomenat més tard Cap Nacional de Premsa i Propaganda, i el periodista i escriptor navarrés Ángel María Pascual.
Va ser pioner en com a diari difusor de la ideologia falangista a la zona revoltada després de l'inici de la guerra. En la seva línia editorial a més es van manifestar plantejaments antimarxistes, però també antisemites i anti-masòniques. En el seu primer exemplar quedava clar l'ideari del mateix:
| « | ¡Camarada! Tienes obligación de perseguir al judaísmo, a la masonería, al marxismo y al separatismo. Destruye y quema sus periódicos, sus libros, sus revistas, sus propagandas. ¡Camarada! ¡Por Dios y por la Patria!. | » |
Després de la Guerra Civil, el diari va continuar com a divulgador de les consignes del falangisme. A principis dels anys 1970 la situació espanyola havia canviat i els mals resultats econòmics del diari van dur a Emilio Romero, en aquell moment Delegat Nacional de Premsa del Movimiento, a donar l'ordre de tancament del mateix el 1975. Va desaparèixer definitivament l'1 de juliol del mateix any.

## Referències

* ↑ Domínguez Arribas, 2009, p. 30.
* ↑ Bardavío i Sinova, 2000, p. 58.
* 1 2 Sánchez Rada, 1996, p. 13.
* 1 2 Domínguez Arribas, 2009, p. 168.
* 1 2 Rodríguez Puértolas, 2008, p. 920.
* ↑ Domínguez Arribas, 2009, p. 181.
* ↑ Bardavío i Sinova, 2000, p. 59.

## Bibliografia

* Todo Franco: franquismo y antifranquismo de la A a la Z. 1.. Barcelona: Plaza & Janés Editores, 2000. ISBN 8401377196.
* Domínguez Arribas, Javier. El enemigo judeo-masónico en la propaganda franquista, 1936-1945. Madrid: Marcial Pons Historia, 2009. ISBN 978-84-96467-98-9.
* Rodríguez Puértolas, Julio. Historia de la literatura fascista española. II. Akal, 2008.
* Sánchez Rada, Juan. Prensa, del movimiento al socialismo: 60 años de dirigismo informático. Fragua, 1996.
# Ballinora

Ballinora (en gaèlic irlandès Baile Nóra) és una parròquia vora la ciutat de Cork i Ballincollig al comtat de Cork, a la província de Munster. La zona es caracteritza per les seves instal·lacions educatives, i els seus clubs esportius.

## Esport
### Ballinora GAA

El Ballinora GAA té actualment dues instal·lacions esportives; Ballinora GAA Pitch (adjacent a l'escola), i Ballymaw (un camp d'agricultors llogat). L'esport principal de Ballinora és el futbol gaèlic, però també es juga al hurling i al camogie.

### Richmond FC

Fundada el 1980, Richmond FC és el club de futbol local. Amb més de 200 socis, el club atén infants des dels 7 anys fins a adults.

## Referències

* ↑ http://www.ballinora.com
# Tribu Pit River

La tribu Pit River és una tribu reconeguda federalment formada per onze bandes d'amerindis de Califòrnia. Antigament vivien als marges del riu Pit a la cantonada nord-est de Califòrnia. Llur nom stambé és pronunciat "Pitt River" en registres històrics.

## Bandes

Les onze bandes són:
* Achomawi (Achumawi, Ajumawi)
* Aporidge
* Astariwawi (Astarawi)
* Atsuge (Atsugewi)
* Atwamsini
* Hanhawi (Hammawi)
* Hewisedawi
* Ilmawi
* Itsatawi
* Kosalextawi (Kosalektawi)
* Madesi

## Llengües

Les onze bandes de la tribu Pit River parlen dues llengües relacionades: achumawi i atsugewi, ambdues llengües palaihnihanes, que potser pertanyin a la família hoka.

## Reserves

La tribu Pit River controla sis ranxeries. Són:
* Ranxeria Big Bend, comtat de Shastay, 40 acres, població: 10
* Ranxeria Likely, comtat de Modoc, 1.32 acres, cementiri tribal
* Ranxeria Lookout, comtat de Modoc, 40 acres, població: 10
* Ranxeria Montgomery Creek, comtat de Shasta, 72 acres, població: 15
* Ranxeria Roaring Creek, comtat de Shasta, 80 acres, població: 14
* Ranxeria XL, comtat de Modoc, 9,254.86 acres, població: 40.
La tribu també té el seu propi fideïcomís de terres als comtats de Lake, Lassen, Mendocino, Modoc, i Shasta.

## Govern

La tribu dirigeix els seus negocis des de Burney (Califòrnia). Foren reconeguts oficialment com a tribu en 1976 i ratificaren llur constitució en 1987. Cadascuna de les onze bandes és representada al consell tribal.

## Referències

* ↑ Taula del cens dels EUA, 2000
* 1 2 3 4 5 6 California Indians and Their Reservations. Arxivat 2010-07-26 a Wayback Machine. San Diego State University Library and Information Access. 2010 (retrieved 3 Feb 2011)
* ↑ Pritzker, 140
* ↑ «Hewisidawe, Pit River Tribe». Arxivat de l'original el 2014-04-27. [Consulta: 26 abril 2014].
* ↑ "Article I - Name." Arxivat 2013-01-07 a Wayback Machine. Constitution of the Pit River Tribe. July 2005 (retrieved 3 Feb 2011)
* 1 2 Pritzker 117
* ↑ Pritzker 115

## Bibliografia

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1

## Enllaços externs

* web oficial Arxivat 2014-04-23 a Wayback Machine.
* Constitució de la tribu Pit River Arxivat 2013-01-07 a Wayback Machine.
# Tuğba

Tuğba significa bellesa, bondat en àrab i s'utilitza com a nom de dona en turc. Persones amb el nom Tuğba inclouen:
* Tuğba Altıntop - cantant turca
* Tuğba Ekinci - cantant turca
* Tuğba Karademir - patinadora artística sobre gel turca
* Tuğba Palazoğlu - jugadora de bàsquet turca
* Tuğba Taşçı - jugadora de bàsquet turca

## Referències

* ↑ «Tuğba» (en anglès). [Consulta: 7 febrer 2024].
# Bambusa textilis

Bambusa textilis és un bambú gegant originari de la Xina, a Europa les canyes poden arribar a 10 metres d'alçada i 90 mil·límetres de diàmetre.

## Característiques

La punta de les canyes es doblega cap al sòl. A nivell del mateix nus, les branques són sensiblement de la mateixa mesura. Fulles de mesures variables: 10 a 25 cm.

## Exigències

Calor estival.

## Utilitzacions

A part de les seves qualitats ornamentals, s'utilitza molt en artesania. Amb els troncs tallats al llarg en làmines es teixeixen pannells per a usos molt variats.

## Ús

Decoratiu, utilitari i bona resistència al fred (-10 °C) per a un bambú de zona tropical.
# Bambusa oldhamii

El Bambusa oldhamii, Dendrocalamus oldhamii o Sinocalamus oldhamii és un bambú tropical gegant, a Europa les canyes poden arribar a 18 metres d'alçada i 100 milímietres de diàmetre.
Les seves canyes són rectilínies però doblant-se els extrems, reagrupades en mata espessa. La part inferior de les canyes no desenvolupa branques. Encara que és de clima tropical aquest bambú resisteix bé el fred, fins a -9 °C. Es fa servir com a tanca, mata aïllada i tallavents.
# Bend

Bend és una població dels Estats Units a l'estat d'Oregon. Segons el cens del 2020 tenia 99.178 habitants.

## Demografia

Segons el cens del 2000, Bend tenia 52.029 habitants, 21.062 habitatges, i 13.395 famílies. La densitat de població era de 627,4 habitants per km².
Dels 21.062 habitatges en un 31,9% hi vivien nens de menys de 18 anys, en un 50,2% hi vivien parelles casades, en un 9,7% dones solteres, i en un 36,4% no eren unitats familiars. En el 26,1% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,5% tenia menys de 18 anys, un 10,2% entre 18 i 24, un 31,1% entre 25 i 44, un 21,9% de 45 a 60 i un 12,4% 65 anys o més.
L'edat mediana era de 35 anys. Per cada 100 dones de 18 o més anys hi havia 95,6 homes.
La renda mediana per habitatge era de 40.857$ i la renda mediana per família de 58.800$. Els homes tenien una renda mediana de 33.377$ mentre que les dones 25.094$. La renda per capita de la població era de 21.624$. Aproximadament el 6,9% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Redistricting Data Program». Oficina del Cens dels Estats Units, 23-11-2021. [Consulta: 29 novembre 2021].
* 1 2 3 «Fact Sheet- Bend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Bend». American Fact Finder. Oficina del Cens dels Estats Units, 12-01-2010.
Viccionari
# Bencomia caudata

Bencomia caudata és una espècie de planta de la família de les Rosàcies, la qual pot ser trobada generalment als cingles de bosc i a la regió nord de Tenerife i Gran Canària, entre els 600 i els 1500 m d'altitud.
És un arbust petit que pot arribar a mesurar fins a 2 m d'alçada. Posseeix fulles amb de 7 a 11 folíols ovats, dentats i són curtament peciolades, pinnades. La seva inflorescència és en forma d'espiga i són totes masculines, femenines o plantes dioiques, generalment senzilles. Els fruits són piriformes, subglobosos i d'uns 4-5 mm d'ample.

## Referències

* ↑ «Bencomia caudata» a EOL. Data consulta: 08 de juliol de 2014.
* ↑ Bramwell, David; Bramwell, Zoë. «Flora». A: Flores Silvestres de la Islas Canarias (en castellà). 4a ed.. Madrid: Editorial Rueda SL, 2001, p. 177. ISBN 8472071286.

## Enllaços externs

* «Bencomia caudata Arxivat 2014-07-14 a Wayback Machine.». Germplasm Resources Information Network (GRIN) online database.
# Bandera de Jerusalem

La Bandera de Jerusalem (en hebreu: דגל ירושלים) està basada en la Bandera d'Israel. Mostra dues franges blaves horitzontals que recorden el tal·lit (el mantell d'oració jueu). En el centre està l'emblema de Jerusalem, que consisteix en un escut amb el lleó de Judà sobreposat sobre un fons estilitzat que representa el Mur de les Lamentacions, flanquejat en les bandes per unes branques d'olivera.
La paraula (en hebreu: ירושלים) (transliterat: Yerushalayim) es el nom en hebreu de la ciutat, apareix damunt de l'escut. De vegades s'utilitza una variant vertical durant les funcions cerimonials. La bandera va ser adoptada en 1949 després d'un concurs celebrat pel govern municipal de Jerusalem. Es va convertir en la "bandera d'una Jerusalem unida" després de la Guerra dels Sis Dies en 1967.

## Referències

* ↑ «Jerusalem (Israel)». Flags of the World, 15-12-2018. [Consulta: 30 octubre 2022].
* ↑ Preble, George Henry. History of the Flag of the United States of America: And of the Naval and Yacht-club Signals, Seals, and Arms, and Principal National Songs of the United States, with a Chronicle of the Symbols, Standards, Banners, and Flags of Ancient and Modern Nations (en anglès). A. Williams, 1880, p. 126.
* ↑ Osmańczyk, Edmund Jan. Encyclopedia of the United Nations and International Agreements: G to M (en anglès). Taylor & Francis, 2003, p. 1200. ISBN 978-0-415-93922-5.

## Vegeu també

* Emblema de Jerusalem
# Bentivoglio

Bentivoglio (en dialecte bolonyès: Bäntvói o Bentvói) és un comune (municipi) de la província de Bolonya, a la regió italiana d'Emilia-Romagna, situat a uns 15 km al nord-est de Bolonya.
Limita amb els municipis de Argelato, Castel Maggiore, Granarolo dell'Emilia, Malalbergo, Minerbio, San Giorgio di Piano i San Pietro in Casale.

## Història

Els primers assentaments en el territori de Bentivoglio es remunten a la civilització de Villanova, tal com ho testifiquen algunes tombes de cremació del segle X aC i d'una estela del segle vi aC. Els romans van portar les primeres mesures per a la recuperació de terres.
A l'edat mitjana, l'àrea central del territori es deia "Pont Poledrano"; el nom prové del pas dels poltres al pont del canal Navile.

## Llocs d'interès

* Museo della civiltà contadina, a Villa Smeraldi.
* San Martino di Castagnolo Minore
# Bolibar (Vitòria)

Bolibar (castellà Bolívar) és un poble (concejo) de la Zona Rural Est de Vitòria, al territori històric d'Àlaba. El nom prové del basc bolu (molí) i ibar (vega).

## Geografia

Situat a l'est del municipi, a 586 msnm als marges del riu Ibarrika a 8 km del centre de Vitòria, travessa la localitat la carretera A-3104, entre Gamiz i Uribarri Nagusia/Ullibarri de los Olleros.

## Demografia

Té una població de 12 habitants. L'any 2010 tenia 12 habitants.
Evolució demogràfica :
| 2000 | 2001 | 2002 | 2003 | 2004 | 2005 | 2006 | 2007 |
| 12 | 12 | 12 | 13 | 13 | 13 | 11 | 12 |

## Història

Un dels 43 llogarets que s'uniren a Vitòria en diferents temps i ocasions i que en segregar-se en 1840 la Quadrilla d'Añana va romandre en la Quadrilla de Vitoria.

## Referències

* ↑ Wikimapia Coordenades: 42° 48′ 36″ N 2° 36′ 51″ W
* ↑ INE, Unidad Poblacional,002000 BOLIVAR
* ↑ Sebastián Miñano, Diccionario geográfico y estadístico de España y Portugal (1826-1829), volumen 11.
Viccionari
# Biofilia (revista)

Biofilia va ser una revista publicada a Barcelona entre 1935 i 1937, durant la Segona República Espanyola. De temàtica naturista i nudista, va ser fundada per Joan Sanxo i Farrerons, conegut pel pseudònim «Laura Brunet». Descrita per Eduard Masjuan com una de les «de millor qualitat pel que fa al naturo-desnudisme i a la qüestió social», en ella hi van col·laborar autors com Alfonso Martínez Rizo, Mariano Viñuales o José Alloza. Va ser criticada en la publicació Flama.

## Referències

* ↑ Díez, 2007, p. 319.
* 1 2 Masjuan, 2000, p. 439-440.
* ↑ Masjuan, 1993, p. 134.
* ↑ Paniagua Fuentes, 2012, p. 215.
* ↑ Biofilia, número 1, noviembre de 1935
* ↑ Anglés, 1935, p. 8.